**Vouchers για απόκτηση & διασύνδεση POS**

**- Ερωτοαπαντήσεις/Διευκρινίσεις -**

**1. Κατηγορίες ψηφιακών υπηρεσιών που μπορούν να επιλέξουν οι επιχειρήσεις**

Μεγάλο μέρος του συνολικού κόστους καλύπτεται από το Πρόγραμμα «Ψηφιακές Συναλλαγές», της Δράσης «Ψηφιακός Μετασχηματισμός ΜμΕ». Η ενίσχυση έχει τη μορφή **επιταγής (Voucher)** και ο κάθε δικαιούχος έχει τη δυνατότητα να τη χρησιμοποιήσει σε εγκεκριμένους από το Πρόγραμμα Προμηθευτές, στις παρακάτω Κατηγορίες:

* **Κατηγορία 1:** Προμήθεια νέου ή αντικατάσταση υφιστάμενου EFT/POS.
* **Κατηγορία 3:** Λήψη υπηρεσιών παρόχου ηλεκτρονικής τιμολόγησης & λογισμικών τιμολόγησης.
* **Κατηγορία 4:** Αναβάθμιση ΦΤΜ & ΑΔΗΜΕ για διασύνδεση με EFT/POS.
* **Κατηγορία 5:** Αντικατάσταση ΕΑΦΔΣΣ, εκτός των επιχειρήσεων εστίασης.

Επιπλέον, αναμένεται η έναρξη και **5ου κύκλου** χρηματοδότησης για όσες επιχειρήσεις δεν εντάχθηκαν στους προηγούμενους κύκλους και δικαιούνται χρηματοδότησης.

**2. Ψηφιακή Πλατφόρμα και διορία υποβολής ηλεκτρονικής αίτησης**

Στο πλαίσιο του 4ου κύκλου οι επιχειρήσεις έχουν το δικαίωμα να υποβάλουν αίτηση στην ηλεκτρονική πλατφόρμα **digitalsme.gov.gr**, από τη Δευτέρα, **26 Φεβρουαρίου** έως και την Τρίτη, **12 Μαρτίου** 2024.

**3. Ένταξη επιπρόσθετων δικαιούχων ΚΑΔ επιχειρήσεων στον 4ο κύκλο**

* Σε εφαρμογή του νέου κανονισμού της Ευρωπαϊκής Ένωσης για τις ενισχύσεις ήσσονος σημασίας, η λίστα των δικαιούχων ΚΑΔ έχει εμπλουτιστεί περαιτέρω, σε σχέση με τους 3 πρώτους κύκλους του προγράμματος.
* Σε περίπτωση επιχείρησης με δραστηριοποίηση σε περισσότερους του ενός ΚΑΔ, για την αξιολόγηση της επιλεξιμότητας λαμβάνεται καταρχάς υπόψη ο ΚΑΔ Κύριας Δραστηριότητας και εφόσον αυτός δεν είναι επιλέξιμος, δευτερευόντως ο ΚΑΔ με τα μεγαλύτερα έσοδα.